PATVIRTINTA

Akmenės rajono sporto centro direktoriaus

2020 m. kovo 13 d.

Įsakymu Nr. 8aV

**AKMENĖS RAJONO SPORTO CENTRO TRENIRUOČIŲ IR SPORTO RENGINIŲ VYKDYMO EKSTREMALIOS SITUACIJOS LAIKOTARPIU TAISYKLĖS**

**I SKYRIUS BENDROJI DALIS**

1. Akmenės rajono sporto centro (toliau – Centro) treniruočių ir sporto renginių (toliau – užsiėmimai) vykdymo ekstremalios situacijos laikotarpiu taisyklės (toliau – taisyklės) reglamentuoja aukšto meistriškumo sportininkų (sportininkų, besirengiančių dalyvauti aukšto meistriškumo varžybose) rengimą, Centro NVŠ ir FŠPU meistriškumo ugdymo ir meistriškumo tobulinimo programų įgyvendinimą, vykdant užsiėmimus ekstremalios situacijos sąlygomis.
2. Aprašas parengtas vadovaujantis Lietuvos Respublikos Vyriausybės sveikatos apsaugos ministerijos valstybės lygio ekstremaliosios situacijos valstybės operacijų vadovo 2021 m. birželio 30

d. sprendimu Nr. V-159 „Dėl neformaliojo vaikų švietimo organizavimo būtinų sąlygų“, 2021 m. rugpjūčio 13 d. sprendimu Nr. V-1866 „Dėl renginių organizavimo būtinų sąlygų“, 2021 m. rugsėjo 30 d. sprendimu Nr. V-2199.

**II SKYRIU*S***

**REIKALAVIMAI UŽSIĖMIMŲ ORGANIZAVIMUI**

1. Užsiėmimuose gali dalyvauti tik sveiki, neturintys viršutinių kvėpavimo takų ligų, ūmių žarnyno infekcijų ir kitų susirgimų požymių (pvz., karščiavimas (37,3 °C ir daugiau), sloga, kosulys, čiaudulys, pasunkėjęs kvėpavimas ir pan.) treneriai ir sportininkai.
2. Visi vyresni nei 6 metų asmenys užsiėmimų organizavimo vietose uždarose patalpose privalo dėvėti medicinines veido kaukes arba respiratorius, kurie priglunda prie veido ir visiškai dengia nosį ir burną (toliau – kaukės). Kaukių leidžiama nedėvėti asmenims, kai jie sportuoja, veiklų, kurių negalima atlikti būnant su kauke, vykdymo metu, taip pat neįgalumą turintiems asmenims, kurie dėl savo sveikatos būklės kaukių dėvėti negali ar jų dėvėjimas gali pakenkti asmens sveikatos būklei (rekomenduojama dėvėti veido skydelį).
3. Užsiėmimuose, organizuojamuose uždarose erdvėse vienu metu, vienos grupės veiklose gali dalyvauti ne daugiau kaip 30 asmenų. Šis reikalavimas netaikomas, kai dalyvauja tik sportininkai ir darbuotojai, kurie yra:
	1. vaikai iki 16 metų,
	2. pasiskiepiję viena iš COVID-19 ligos vakcinų,
	3. persirgę COVID-19 liga (koronaviruso infekcija) ir:
		1. diagnozė buvo patvirtinta remiantis teigiamu SARS-CoV-2 PGR tyrimo ar antigeno testo rezultatu, o nuo teigiamo tyrimo rezultato praėjo ne daugiau kaip 210 dienų (bet ne anksčiau, nei asmeniui baigėsi paskirtos izoliacijos terminas), arba
		2. asmuo prieš mažiau nei 60 dienų yra gavęs teigiamą (kai nustatomi ANTI-S, ANTI-S1 arba ANTI-RBD IgG antikūnai prieš SARS-CoV-2) kiekybinio ar pusiau kiekybinio serologinio imunologinio tyrimo atsakymą, išskyrus atvejus, kai serologinis tyrimas atliekamas po skiepijimo COVID-19 ligos (koronaviruso infekcijos) vakcina;
		3. asmeniui, kuriam atliktas COVID-19 tyrimas, nustatytas neigiamas rezultatas, – ne anksčiau nei prieš 48 valandas (skaičiuojant nuo ėminio paėmimo momento) atlikus SARS-CoV-2 PGR tyrimą arba greitąjį SARS-CoV-2 antigeno testą COVID-19 ligai (koronaviruso infekcijai) nustatyti;
4. Tarp užsiėmimuose dalyvaujančių asmenų, kai tai leidžia veiklos organizavimo ypatumai, rekomenduojama išlaikyti ne mažesnį, kaip 2 metrai, atstumą.
5. Vykdant užsiėmimus laikytis grupių izoliacijos principo:
	1. užtikrinti, kad sportininkai nuolatos dalyvautų tos pačios grupės veiklose,
	2. užsiėmimai būtų vykdomi taip, kad būtų išvengta skirtingų grupių asmenų kontakto;
	3. užtikrinti, kad sportininkai neturėtų tiesioginio kontakto su darbuotojais, į kurių pareigas neįeina užsiėmimų vykdymas ar kitais pašaliniais asmenimis.
6. Kiti asmenys, esantys sportavimo vietoje (personalas), privalo dėvėti apsaugines kaukes arba apsaugines veido priemones (akiniai, veido skydeliai), laikytis asmens higienos reikalavimų (rankų higiena, kosėjimo, čiaudėjimo etiketas ir kt.) ir išlaikyti ne mažesnį, nei 2 m atstumą. Treniruotės metu treneriui neprivaloma dėvėti apsauginę kaukę, nebent jis nuspręstų kitaip.
7. Rekomenduojama pagal galimybes sportavimo vietoje naudotis asmenine specializuota apranga, įranga ar sporto inventoriumi ( kamuoliai, gumos, rutuliai ir kt.). Jei inventoriumi naudojasi daugiau nei vienas sportininkas, po kiekvieno panaudojimo jį būtina nuvalyti ir dezinfekuoti.
8. Vykstant užsiėmimams pašaliniai asmenys į Centro sporto bazių patalpas neįleidžiami, išskyrus atvejus, kai jie teikia paslaugas, būtinas užsiėmimo organizavimui, vykdo valstybės funkcijas ar yra Centro teikiamų paslaugų (treniruoklių salė, baseinas) gavėjai. Sportininkus atlydinčių, pasitinkančių tėvų (globėjų, rūpintojų) patekimas į Centro pastatų vidų užsiėmimų metu ribojamas.
9. Užsiėmimuose dalyvaujančių sportininkų sveikatos būklė turi būti stebima. Nustačius, kad asmeniui pasireiškė ūmių viršutinių kvėpavimo takų infekcijų požymiai (pvz., karščiavimas, kosulys, pasunkėjęs kvėpavimas ir pan.), jis nedelsiant turi būti atskirtas nuo kitų sportuojančiųjų, o apie sveikatos būklę informuoti jo tėvai (globėjai, rūpintojai). Tėvams (globėjams, rūpintojams) atvykus pasiimti vaiko rekomenduojama jiems registruoti vaiką pasitikrinti dėl COVID-19 ligos (koronaviruso infekcijos) Karštąja koronaviruso linija tel. 1808 arba pildant elektroninę registracijos formą adresu [www.1808.lt.](http://www.1808.lt/)
10. Draudžiama į užsiėmimus atvykti asmenims, kuriems privaloma izoliacija, izoliacijos laikotarpiu.
11. Užsiėmimuose dalyvaujantiems asmenims turi būti pateikta informacija apie:
	1. asmens higienos laikymosi būtinybę (rankų higieną, kosėjimo, čiaudėjimo etiketą ir kt.);
	2. apie reikalavimus dėl kaukių dėvėjimo uždarose patalpose;
	3. draudimą užsiėmimuose dalyvauti asmenims, kuriems pasireiškia ūmių viršutinių kvėpavimo takų infekcijų požymiai (pvz., karščiavimas, kosulys, pasunkėjęs kvėpavimas ir pan.).
12. Darbuotojams, kuriems pasireiškia ūmių viršutinių kvėpavimo takų infekcijų požymiai (pvz., karščiavimas, kosulys, pasunkėjęs kvėpavimas ir pan.), turi nedelsiant apleisti užsiėmimų vykdymo vietą. Darbuotojui rekomenduojama pasitikrinti dėl COVID-19 ligos (koronaviruso infekcijos) registruojantis Karštąja koronaviruso linija tel. 1808 arba pildant elektroninę registracijos formą adresu www.1808.lt;
13. Užsiėmimų, organizuojamų uždarose erdvėse, vykdymo vietoje turi būti sudarytos tinkamos sąlygos rankų higienai (praustuvėse tiekiamas šiltas ir šaltas vanduo, prie praustuvių patiekiama skysto muilo, vienkartiniai rankšluosčiai). Turi būti sudaryta galimybė asmenų ir darbuotojų rankų dezinfekcijai.
14. Centro sporto renginių (varžybos, turnyrai) metu žiūrovų patekimas į renginio patalpas ribojamas arba draudžiamas (pagal galiojančius reikalavimus).
15. Aukšto meistriškumo (suaugusiųjų) varžybų metu į patalpas gali patekti tik žiūrovai, atitinkantys 5 punkto reikalavimus (pateikę atitinkamą dokumentą). Visi renginio dalyviai (išskyrus sportininkus ir trenerius) privalo dėvėti apsaugines veido priemones (vadovaujantis 4 punktu). Privaloma vykdyti žiūrovų registravimą.
16. Renginių organizatoriai tvarko šiuos renginio žiūrovo ir (ar) dalyvio (toliau – duomenų subjektas) asmens duomenis:
	1. vardas, pavardė;
	2. telefono ryšio numeris (asmeninis, darbo, kitas);
	3. renginių organizatoriai 18.1, 18.2 papunkčiuose nurodytus duomenis:
		1. renka tiesiogiai iš duomenų subjekto;
		2. tvarko COVID-19 ligos (koronaviruso infekcijos) profilaktikos ir kontrolės priemonių įgyvendinimo tikslais;
		3. saugo 21 dieną nuo įvykusio renginio dienos, po to iš karto sunaikina;18.3.4. neatlygintinai teikia NVSC COVID-19 ligos (koronaviruso infekcijos) židinio epidemiologinės diagnostikos tikslais;
		4. pateikia NVSC ne vėliau kaip per 24 valandas, gavus prašymą.
17. Renginių organizatoriams draudžiama asmens duomenis tvarkyti kitais tikslais, nei nurodyti šio sprendimo 18.3.2. papunktyje.

**III SKYRIUS**

**TRENERIO PAREIGOS IR ATSAKOMYBĖ**

1. Treneris privalo:
	1. kontroliuoti sportuojančiųjų srautus, laikytis grupių izoliacijos principo.
	2. Užtikrina šių taisyklių II skyriuje išdėstytų reikalavimų vykdymą užsiėmimų metu.
	3. Informuoti sportininkus, kad turint ūmių viršutinių kvėpavimo takų ligų ir kt. susirgimų požymių (pvz., karščiavimas (37,3 °C ir daugiau), sloga, kosulys, čiaudulys, pasunkėjęs kvėpavimas ir pan.) į sportavimo vietą nevyktų.
	4. Gavus informaciją apie sportininkui nustatytą COVID-19 ligą (koronaviruso infekciją), apie tai informuoti Centro direktorių, Nacionalinį visuomenės sveikatos centrą prie Sveikatos apsaugos ministerijos (toliau – NVSC) ir bendradarbiauti su NVSC nustatant sąlytį turėjusius asmenis.
2. Treneris atsako už savo ir ugdytinių higienos ir šių taisyklių reikalavimų vykdymą.

**IV SKYRIUS BAIGIAMOSIOS NUOSTATOS**

1. Šios taisyklės yra privalomos visiems Centro treneriams, sportininkams dalyvaujantiems užsiėmimuose ir aptarnaujančiam personalui, dirbančiam Centro patalpose, kuriuose vyksta užsiėmimai ekstremalios situacijos laikotarpiu.